[{"text_idx": "#000000", "text": "Gruffudd ab OwainJul 18, 20212 min read"}, {"text_idx": "#000001", "text": "Diwedd y Tour, a'r trydydd o'r tri chofnod yn cymryd golwg dros yr uchafbwyntiau detholedig yn y Gogledd, y Canolbarth a'r De. Y de sy'n cael ein sylw ni heddiw, a'n fwy penodol sir Benfro, sir Gar, sir Forgannwg a Gwent."}, {"text_idx": "#000003", "text": "Uchafbwyntiau sir Benfro ar ddwy olwyn, yn o\u0302l profiadau personol ac argymhellion gan eraill. Ymysg perlau'r rhanbarth arbennig hwn mae Parc Cenedlaethol Arfordir Sir Benfro, yr unig un ym Mhrydain sydd wedi'i greu yn bennaf oherwydd yr arfordir; a bryniau'r Preseli. I rai sy'n hoff o'r awyr agored, y llwybr arfordirol i gerddwyr yw'r mwyaf nodedig, ond mae'n le adnabyddus i seiclo hefyd diolch i Ironman Cymru a'r Tour of Pembrokeshire. Mae'r routes 100 milltir wedi'u cynnwys yn y casgliad isod, ond wrth gwrs mae modd addasu gan ddefnyddio meddalwedd komoot."}, {"text_idx": "#000004", "text": "Uchafbwyntiau sir Ga\u0302r ar ddwy olwyn, yn o\u0302l profiadau personol ac argymhellion gan eraill. Rhwng y prif drefi sef Llanelli a Chaerfyrddin, mae 'na doreth o leoliadau gwerth chweil ar gyfer seiclwyr yn y rhanbarth. Mae cadwyn y Mynydd Du yn nodedig yn nwyrain y sir a'r ddringfa o'r un enw'n boblogaidd iawn ymysg y seiclwyr lleol. I'r gogledd mae troedfryniau'r Elenydd ehangach, ac yn y de mae traethau euraidd megis yn Llansteffan. Y sir hanesyddol fwyaf yng Nghymru, a'n un o gadarnleoedd pwysicaf yr iaith Gymraeg."}, {"text_idx": "#000005", "text": "Uchafbwyntiau Sir Forgannwg ar ddwy olwyn, yn o\u0302l profiadau personol ac argymhellion gan eraill. Un o'r tair sir ar ddeg yng Nghymru cyn 1974, a'n rhanbarth sy'n llawn i'r ymylon o hanes, treftadaeth a diwylliant. Mae'n rhanbarth amrywiol sy'n cynnwys y cymoedd diwydiannol, y fro amaethyddol ac AHNE Penrhyn Gwyr."}, {"text_idx": "#000006", "text": "Uchafbwyntiau Gwent ar ddwy olwyn, yn o\u0302l profiadau personol ac argymhellion gan eraill. Sir seremoni\u0308ol yn ne-ddwyrain Cymru, ac er nad ydy'n sir weinyddol erbyn hyn, mae'n parhau i gael ei statws fel rhanbarth - er enghraifft Heddlu Gwent. Tebyg iawn i ffinoedd sir Fynwy fodern. Blaenau Gwent, Islwyn, Torfaen, Casnewydd a Mynwy yw'r ardaloedd oddi fewn i'r sir. I seiclwyr, ceir uchafbwyntiau yn rhan orllewinol dyffryn Gwy a dringfa boblogaidd y Tymbl. "}, {"text_idx": "#000007", "text": "Dyna ni, y casgliadau'n gyfan a phob cwr a chornel o Gymru wedi'i orchuddio gydag uchafbwyntiau seiclo."}, {"text_idx": "#000009", "text": "La Vuelta yn y Gymraeg am y tro cyntaf: yr holl fanylion"}]